Abati Itron-Varia Langoned oa bet savet e 1136 gant Conan  III, duk Breizh, diwar c'houlenn e vamm Ermengarde. Daouzek manac'h sistersian deus abati an Aluzen (abbaye de l'Aumône), e-kichen Chartres, oa deuet da vevañ e Langoned. Kentañ abad Langoned n'eo ket anavezet met an eil zo brudet mat : Maurice Duault de Croixanvec, bet ganet e-kichen Loudieg (Loudéac), oa aet da vanac'h e 1140 'ba abati Langoned. Anvet oa bet da ABAD un nebeud bloavezhioù war-lerc'h. E 1177 'noa savet abati Kloar 'ba koad Karnoed e-kichen Kemperle (Clohars-Carnoët). Aet oa da Anaon e 1191  'ba Langoned ha lakaet oa bet da sant, sant Maurice.